b'\n_START_ARTICLE_\nKomet Taylor\n_START_SECTION_\nOdkritje\n_START_PARAGRAPH_\nKomet je odkril 24. novembra 1915 astronom Clement Jennings Taylor v Cape Townu v Ju\xc5\xbeni Afriki. .\n_START_SECTION_\nOpazovanja\n_START_PARAGRAPH_\nGeorge van Biesbroeck in E. E. Barnard (na Observatoriju Yerkes, Wisconsin, ZDA) sta opazila, da je komet razpadel na dva dela._NEWLINE_Predvidevali so, da se bo komet vrnil leta 1922, vendar so ga izgubili. Leta 1928 so po odkritju kometa Reinmuth 1 bili prepri\xc4\x8dani, da je novi komet v resnici izgubljeni komet Taylor. Podobno so mislili tudi leta 1951 ob odkritju kometa Arend-Rigaux._NEWLINE_N. A. Beljajev in V. V. Emeljanenko sta predvidevala vrnitev kometa 25. januarja 1977. Na fotografskih plo\xc5\xa1\xc4\x8dah iz 13. decembra 1976 pa je na\xc5\xa1el njegov posnetek Charles Kowal._NEWLINE_Komet so ponovno opazili v letih 1984 in 1990. Leta 1998 je imel magnitudo 12, ko se je gibal zelo blizu Zemlje.'